Πρόταση θετικών παιδαγωγικών παρεμβάσεων για την αντιμετώπιση της πανδημίας COVID-19

Επιμέλεια - Μετάφραση

Ντίνας Κων/νος , Φούντα Αγγελική, Χατζηλέλεκας Δημοσθένης

Συντονιστές Εκπαιδευτικού Έργου ΠΕ.Κ.Ε.Σ. Θεσσαλίας

Οι Συντονιστές Εκπαιδευτικού Έργου του ΠΕΚΕΣ Θεσσαλίας σε μια προσπάθεια περιορισμού του κινδύνου της διασποράς του κορωνοϊού συνεργάζονται με τους εκπαιδευτικούς, μαθητές και γονείς για την αντιμετώπιση της πανδημίας του COVID-19. Για το σκοπό αυτό αποστέλλονται οδηγίες στους εκπαιδευτικούς και προτείνεται η αντιμετώπιση της πανδημίας να γίνεται με παιδαγωγικά μέτρα:

* Μία από τις βασικές αρχές των θετικών παιδαγωγικών παρεμβάσεων και της υποστήριξης για την αντιμετώπιση της πανδημίας του COVID-19 είναι η επικέντρωσή μας στην οικοδόμηση κοινωνικών δεξιοτήτων και όχι απλά η προσπάθεια να εξαλείψουμε προκλητικές ή προβληματικές συμπεριφορές.
* Προτρέπουμε, διδάσκουμε και ενισχύουμε το συχνό πλύσιμο των χεριών για 20 έως 30 δευτερόλεπτα, τη χρήση της μάσκας, την καθαριότητα, τη διατήρηση των χεριών μακριά από το πρόσωπο, το βήξιμο στον αγκώνα του χεριού μας, το πέρασμα με αντισηπτικό των κοινόχρηστων υλικών που χρησιμοποιούνται στο σχολείο και τη διατήρηση συμπεριφορών απόστασης, συνδέοντάς αυτές τις πρακτικές με το κοινωνικό όφελος, με τις τρέχουσες προσδοκίες μας σε ολόκληρο το σχολείο, τον σεβασμό των άλλων και την ενθάρρυνσή τους για την καλλιέργεια του σεβασμού και τη διασφάλιση της υγείας όλων μας.
* Βεβαιωνόμαστε ότι όλο το διδακτικό προσωπικό διδάσκει αυτές τις στρατηγικές πρόληψης, δημιουργώντας ρουτίνες, για να βεβαιωθούμε ότι όλοι μας ακολουθούμε τις συγκεκριμένες οδηγίες, κατά τη διάρκεια της ημέρας. Ας μην ξεχνούμε ότι οι εκπαιδευτικοί αποτελούν παράδειγμα των μεγάλων.
* Διδάσκουμε τα γεγονότα σχετικά με τον ιό και την απόκριση όλου του συστήματος. Μοιραζόμαστε πληροφορίες σχετικά με τον ιό και τα μέτρα που λαμβάνει το σχολείο και η περιοχή, τα οποία πρέπει να διατηρούμε όλοι οι εκπαιδευτικοί, μαθητές, οικογένειες για να έχουμε ένα περιβάλλον υγιές και ασφαλές.
* Δεν γίνονται αναφορές σε άτομα ή ομάδες με διακριτά χαρακτηριστικά.
* Εάν παρατηρήσουμε ότι ένας μαθητής είναι ασεβής απέναντι στους άλλους προβαίνουμε στις ακόλουθες ενέργειες: 1. διορθώνουμε γρήγορα με παιδαγωγικό τρόπο το σφάλμα («αυτό δεν ήταν σωστό»), 2. επαναδιατυπώνουμε τις προσδοκίες («μιλάμε ευγενικά ο ένας στον άλλο για να δείξουμε σεβασμό») και 3. παρέχουμε ευκαιρίες στους μαθητές να συμμετάσχουν σε μια θετική αλληλεπίδραση («ας το δοκιμάσουμε ξανά», «πώς θα δείχνατε σεβασμό;») και λαμβάνουμε θετική ανατροφοδότηση. 3. εάν το σχόλιο αντικατοπτρίζει την έλλειψη κατανόησης ή προκατάληψης, παράσχουμε πραγματικά στοιχεία, για να εξουδετερώσουμε την παρεξήγηση («όλοι μπορούν να αρρωστήσουν και είμαστε μια κοινότητα που φροντίζει ο ένας τον άλλον»).
* Υποστηρίζουμε και επικοινωνούμε συχνά με τις οικογένειες των μαθητών σχετικά με αυτές τις στρατηγικές πρόληψης. Ενθαρρύνουμε τις οικογένειες να συμμετάσχουν σε παρόμοια παρότρυνση να αυξήσουν τις συνήθεις συμπεριφορές τους για την υγεία και την ασφάλεια – κρατώντας τα παιδιά τους στο σπίτι, εάν είναι άρρωστα.
* Συμμετέχουμε στην τάξη σε συζητήσεις σχετικά με τον τρόπο που οι μάσκες βοηθούν στη μείωση της εξάπλωσης του COVID-19.
Ενσωματώνουμε ένα μάθημα στο πρόγραμμα σπουδών μας για το πώς τα αναπνευστικά σταγονίδια διαδίδουν μολυσματικές ασθένειες.
* Τα σχολεία πρέπει να έχουν σχέδιο αντιμετώπισης επιβλαβούς ή ακατάλληλης συμπεριφοράς, σε περίπτωση που προκύψουν διακρίσεις, στιγματισμός ή εκφοβισμός λόγω της μάσκας.
* Δημιουργούμε ένα σχολικό διαγωνισμό για την καλύτερη στρατηγική επικοινωνίας για την υγεία, για να επισημάνουμε τη σημασία της χρήσης μάσκας για τους μαθητές του σχολείου.
* Πραγματοποιούμε μια εμπεριστατωμένη εκτίμηση επικινδυνότητας σε διάφορα σημεία του σχολείου, για να προσδιορίσουμε εάν υπάρχουν κίνδυνοι στον χώρο του σχολείου, για να εκτιμηθούν τα μέτρα ασφαλείας ή και η λήψη νέων μέτρων.
* Γενικά θέτουμε τη διατήρηση της υγείας και της ασφάλειας ως προτεραιότητα. Εργαζόμαστε σύμφωνα με τις οδηγίες του ΕΟΔΥ για την ασφαλή λειτουργία του σχολείου μας.

Επιπλέον οδηγίες αλιευμένες από τον διαδικτυακό ιστό στην αγγλική γλώσσα:

US Department of Education COVID-19 Resources for Schools and School Personnel2

Providing Services to Students with Disabilities during COVID-19

CDC Guidance to Schools Before and During an Outbreak

FAQ on FERPA and COVID-19

Fact Sheet: Impact of COVID-19 on Assessments and Accountability under the Elementary and Secondary Education Act

Embedded Hyperlinks

1. http://www.pbis.org/resource/getting-back-to-school-after-disruptions-resources-for-making-your-school-year-safer-more-predictable-and-more-positive

2. https://www.ed.gov/coronavirus?utm\_content=&utm\_medium=email&utm\_name=&utm\_source=govdelivery&utm\_term=

3. https://www2.ed.gov/policy/speced/guid/idea/memosdcltrs/qa-covid-19-03-12-2020.pdf?utm\_content=&utm\_ medium=email&utm\_name=&utm\_source=govdelivery&utm\_term=

4. https://www.cdc.gov/coronavirus/2019-ncov/community/schools-childcare/index.html

5. https://studentprivacy.ed.gov/sites/default/files/resource\_document/file/FERPA%20and%20Coronavirus%20 Frequently%20Asked%20Questions\_0.pdf?utm\_content=&utm\_medium=email&utm\_name=&utm\_source=govdelivery&utm\_ term=

6. https://oese.ed.gov/files/2020/03/COVID-19-OESE-FINAL-3.12.20.pdf?utm\_content=&utm\_medium=email&utm\_ name=&utm\_source=govdelivery&utm\_term=

Πηγή: RESPONDING TO THE NOVEL CORONAVIRUS (COVID-19) OUTBREAK, THROUGH PBIS, (Positive Behavioral Interventions and Supports), Author: Center on PBIS, Μάρτιος, 2020.